b'\n_START_ARTICLE_\nIn the Wake of Poseidon\n_START_SECTION_\nPregled\n_START_PARAGRAPH_\nKot pri prvem albumu, se tudi na tem razpolo\xc5\xbeenje spreminja iz mirnega k zmedenemu in nejasnemu. Album se za\xc4\x8dne s poeti\xc4\x8dnim vokalnim uvodom\xc2\xa0\xc2\xbbPeace - A Beginning\xc2\xab, katerega instrumentalna izvedba se ponovi na sredini, vokalna pa na koncu albuma. Najdalj\xc5\xa1a skladba na albumu je kaoti\xc4\x8den\xc2\xa0\xc2\xbbThe Devil\xe2\x80\x99s Triangle\xc2\xab, v instrumentalni izvedbi, pravzaprav preimenovana verzija\xc2\xa0\xc2\xbbMars: Bringer of War\xc2\xab\xc2\xa0Gustava Holsta z njegove suite The Planets. King Crimson so hoteli skladbo imenovati Mars, kot so to storili na turneji leta 1969, ampak so jim kasneje zaradi neavtorstva prepovedali. Leta 1971 je bil odlomek skladbe predvajan na BBC-jevi seriji Doctor Who.'